CELEX: 62012CN0399
Language: el
Date: 2012-08-28 00:00:00
Title: Υπόθεση C-399/12: Προσφυγή της 28ης Αυγούστου 2012 — Ομοσπονδιακή Δημοκρατία της Γερμανίας κατά Συμβουλίου της Ευρωπαϊκής Ένωσης

10.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 343/9
            
         Προσφυγή της 28ης Αυγούστου 2012 — Ομοσπονδιακή Δημοκρατία της Γερμανίας κατά Συμβουλίου της Ευρωπαϊκής Ένωσης
   (Υπόθεση C-399/12)
   2012/C 343/11
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ομοσπονδιακή Δημοκρατία της Γερμανίας (εκπρόσωποι: N. Graf Vitzthum και T. Henze)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει την απόφαση του Συμβουλίου της 18ης Ιουνίου 2012 (1),
            
         
               —
            
            
               να καταδικάσει Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την προσφυγή της η Ομοσπονδιακή Δημοκρατία της Γερμανίας προσβάλλει την από 18 Ιουνίου 2012 απόφαση του Συμβουλίου, «για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης όσον αφορά ορισμένα ψηφίσματα που θα τεθούν σε ψηφοφορία στο πλαίσιο του Διεθνούς Οργανισμού Αμπέλου και Οίνου (ΔΟΑΟ)».
   Κατά την Ομοσπονδιακή Κυβέρνηση της Γερμανίας, εσφαλμένως χρησιμοποιήθηκε ως διαδικαστική νομική βάση για την απόφαση αυτή το άρθρο 218, παράγραφος 9 ΣΛΕΕ. Αφενός, το άρθρο 218, παράγραφος 9 ΣΛΕΕ διέπει αποκλειστικώς τον καθορισμό των θέσεων της Ένωσης στο πλαίσιο οργανισμών που ιδρύονται βάσει διεθνών συμφωνιών και των οποίων μέλος είναι η Ένωση. Αντιθέτως, το άρθρο 218, παράγραφος 9 ΣΛΕΕ δεν αφορά την εκπροσώπηση των οργανισμών στους διεθνείς οργανισμούς, στους οποίους συμμετέχουν αποκλειστικώς τα κράτη μέλη υπό τη συγκεκριμένη ιδιότητα δυνάμει διεθνών συμφωνιών που συνάπτουν τα ίδια. Αφετέρου, το άρθρο 218 ΣΛΕΕ, παράγραφος 9 περιλαμβάνει αποκλειστικώς «πράξεις που παράγουν έννομα αποτελέσματα», ήτοι, δεσμευτικές πράξεις βάσει του διεθνούς δικαίου. Εντούτοις, οι αποφάσεις του ΔΟΑΟ δεν είναι νομικές πράξεις τέτοιου είδους.
   Εξάλλου, η απόφαση του Συμβουλίου δεν είναι δυνατό να στηριχτεί, κατά την Ομοσπονδιακή Δημοκρατία της Γερμανίας, σε άλλη νομική βάση.
   
      (1)  Έγγραφο 1143/12 του Συμβουλίου, «για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης όσον αφορά ορισμένα ψηφίσματα που θα τεθούν σε ψηφοφορία στο πλαίσιο του Διεθνούς Οργανισμού Αμπέλου και Οίνου (ΔΟΑΟ)».